Diabetes mellitus - Wikipedia, déi fräi Enzyklopedie

# Diabetes mellitus

### Vu Wikipedia, der fräier Enzyklopedie.

| Dësen Artikel gehéiert zur Serie vun de Medezin-Artikelen. Dës Informatioune sinn zur allgemenger Weiderbildung geduecht, mee ersetzen op kee Fall en Dokter oder Apdikter ! Besonnesch d'Éischt Hëllef-Rotschléi kënnen op kee Fall mat engem richtegen Éischt-Hëllef-Cours gläichgesaat ginn !

Et ginn zwou Zorten Diabetes mellitus, op Lëtzebuergesch och nach Zockerkrankheet genannt: Typ 1, deen nëmmen 5% vun den Diabetiker betrëfft a schonns an ganz jonkem Alter optrëtt, an den Typ 2, dee meeschtens méi spéit eréischt optrëtt an dee ganz dacks mat Iwwergewiicht a Verbindung bruecht gëtt. Eng vun den Haaptkarakteristike vun der Zockerkrankheet ass wéi den Numm et seet een ze héijen Zockergehalt am Blutt vum Patient. Normalerweis ass den Insulin zoustännig dofir datt dën Zocker dee mir iessen oder deen eise Kierper fabrizéiert vum Blutt an verschiddenen Organer opgeholl an verschafft gëtt: virun allem am Muskel, de Fettzellen an der Liewer.

## [Änneren] Den Insulin-ofhängegen Diabetus mellitus (IDDM oder Typ 1)

Den Typ 1 Diabetes as eng autoimmun Krankheet bei deeër de Pankreas, d'Organ dat den Insulin fabrizéiert vum Immunsystem zerstéiert gëtt. Dofir gët emmer manner Insulin am Kierper fräiginn, an de Bluttzocker bleift héich. Dës Zort vun Diabetes ka mat Insulinsprëtze behandelt ginn.

## [Änneren] Den Net-Insulin-ofhängegen Diabetus mellitus (NIDDM oder Typ 2)

Am Typ 2 Diabetes funktionnéiert de Pankreas um Ufank zumindest ganz normal. Mee aus genetischen (verierflechen) an emweltlechen (Ernährung, Alter, Bewegung, ...) Grënn äntwere verschidden Organer net méi op d'Insulinstimulatioun. Dowéinst bleift den Zockergehalt am Blutt ze héich. De Pankreas probéiert dës Situatioun ze kompenséieren andeems e méi Insulin an d'Blutt ofgëtt. Dës Kompensatioun geet eng Zäit, mee duerno ginn d'Pankreaszelle midd an kënnen dann, wéi am Typ 1 Diabetes, net méi genuch Insulin fabrizéieren . Doduerch datt an dëser Zort Zockerkrankheet net nëmmen net genuch Insulin do ass, mee souwisou d'Organer net méi genuch op den Insulin reagéieren, as dësen Typ Diabetes meeschtens net eleng mat Insulinsprëtzen ze behandelen.

## [Änneren] Symptomen

- massive Gewiichtsverloscht bei normalem Iessverhalen
- erhéichte Bluttzockerwäerter vun iwwer 160mg/dl iwwer méi e laangen Zaïtraum
- groussen Duuscht, daat hescht et drënkt en iwwerméisseg vill
- Kappwéi iwwer méi e laangen Zäitraum'
- Midegkeet

## [Änneren] Diagnostik

An deene meeschte Fäll besteet den Diagnostik beim Diabetes millitus doraner datt dem Patient eng Bluttprouf geholl gett. Un Hand vu verschiidene Wäerter kann een da feststellen ob de Patient Diabetiker ass oder net. Bei enger Bluttprouf déi vum Dokter ordonnéiert gët, gët zum Beispiel gekuckt op am Blut vum Patient Anticorpsen géint Insulin oder Anticorpsen géint Glutamatdecarboxylase oder Anticorpsen géint Tyrosinphospaht firleien. Ass dëst de Fall dann ginn dei Markeren "Risikomarker" genannt. Et geet awer och nach eng aaner Method fir ze gucken op de Patient Diabetes huet, nämlech et mëcht een en orale Glucosetoleranztest, daat heescht et kritt een eng Zockerleisung ze drënken, an dann gët engem an bestëmmten Zeitofstänn Blut ofgehool an gekuckt wei viel Glucose nach am Blutt ass. Ass den Bluttzockergehalt méi héich wéi 160mg/dl da schwätzt een vun Iwwerzocker, och Hyperglykämie genannt. An un Hand vun nach engem Blutttest gëtt de Waert vum Hba1c gekuckt, dëse Waert seet aus wéi vill Glucose un den Bluttfarwstoff Hämoglobin gebonn ( glycoliseiert )ass. Dëse Waert gëtt heefeg benotzt well hien engem vill iwwer de Blutzockergehalt iwwer 6-10 Wochen verréid.

Quell: Klinische Pathophysiologie THIEME Verlag 8.Auflage

## [Änneren] Therapie

Therapie beim Diabetes Typ 1 ass meeschtens esou datt de Patient sech den Blutzocker miesst an no engem vum Dokter erstallte Plang sech den Insulin S.C. also Subcutan(ënnert d'Haut) sprëtze muss, dest gët an deene meeschte Fäll um ieweschten Deel vum Arm gemeet. Beim Typ 2 ginn normalerweis Oral Anitdiabetika benotzt. Den Ënnerscheed zum Typ 1 läit jo doranner, datt beim Typ 2 Diabetes den Pankreas nach Insulin produzéiert ma just net méi an genügender Konzentratioun. Déi Oral Antidiabetika förderen d'Insulinsekretioun.

## [Änneren] Déi oral Antidiabetika

## [Änneren] Déi verschidden Insulinaarten

## [Änneren] Intensiv Insulin-Bahandlung

### [Änneren] Den Insulin-Schock

## [Änneren] Komplikatiounen

Wann se net behandelt gëtt, féiert d'Zockerkrankheet zu schlëmme Komplikatiounen a verschiddenenen Organer:

- Gefässer:

Et gëtt en Ënnerscheed tëschent:

- - der Mikroangiopathie

Si manifestéiert sech an de Kapillaren. Virun allem beim schlecht agestallten Diabetiker besteet en erhéichte Risiko vun der Netzhautbluddung, an och en erhéichte Risiko vun enger Netzhautofléisung.

- - an der Makroangiopathie:

Duerch den erhéichten Zockergehalt vum Blutt besteet en erhéichte Risiko fir Arterioskleros, mat de Konsequenze wéi z.B. Häerzinfarkt, diabetesch Nephropathie, Hirschlag ...

- diabetesch Nephropathie
- diabetesch Polyneuropathie, daat heescht Gefillslosegkeet an verschiddenen Kiirperregiounen, et fängt meeschtens bei de Féiss un

## [Änneren] Diabetes-Regime

### [Änneren] Diabetes zu Lëtzebuerg

### [Änneren] Selwerhëllefsgruppen zu Lëtzebuerg

### [Änneren] Kuckt och

- Lëscht vu Krankheeten

Vun "http://lb.wikipedia.org../../../d/i/a/Diabetes_mellitus.html"

Category: Krankheeten

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- العربية
- Asturianu
- Bahasa Indonesia
- Bahasa Melayu
- Български
- Català
- Česky
- Cymraeg
- Dansk
- Deutsch
- Ελληνικά
- English
- Español
- Esperanto
- Euskara
- فارسی
- Français
- Galego
- עברית
- Hrvatski
- Italiano
- 日本語
- 한국어
- Nederlands
- Norsk (bokmål)
- Norsk (nynorsk)
- Polski
- Português
- Română
- Русский
- Shqip
- Simple English
- Slovenčina
- Slovenščina
- Suomi
- Svenska
- ไทย
- Türkçe
- 中文